als_Latn bos_Latn hrv_Latn
Me rastin e 102-vjetorit te Pavaresise dhe te 70-vjetorit te Çlirimit, me 28 nentor u perurua ne Rome, ne Kompleksin Vittoriano (Sala Zanardelli, ingresso Ara Coeli), ekspozita fotografike “Shqiperia nga qielli e thellesite blu”. Ajo eshte organizuar nga Agjencia Kombetare shqiptare e Turizmit, ne kuadrin e projektit per promovimin e vendeve qe do te marrin pjese ne panairin “Expo Milano 2015”.
Hapja e ekspozites, prezantimi i te ciles u be nga Julinda Dhame, drejtoreshe e Agjencise Kombetare te Turizmit dhe ambasadori Neritan Ceka, u ndoq me interes te madh nga nje numer befasues pjesemarresish. Ajo do te qendroje hapur (falas) per publikun deri me 9 dhjetor 2014, me orar 9.30-19.30 (hyrja e fundit 45 minuta para mbylljes).
Ne mbyllje te ekspozites, me 9 dhjetor, eshte ne program nje takim i zgjeruar i ministres per Zhvillimin urban dhe Turizmin, Eglantina Gjermeni, per t’u ilustruar investuesve dhe operatoreve turistike italiane mundesite e medha qe ofron Shqiperia ne kete fushe.
Ekspozita permban nje sere fotografish te marra nen uje apo nga qielli nga fotografet e mirenjohur shqiptare Alket Islami dhe Ilir Pustina. Jane imazhe te mrekullueshme te siteve arkeologjike e monumenteve te lashtesise, te Alpeve madheshtore e te bregdetit e plazheve, qe nga viti ne vit po terheqin gjithnje e me shume turiste te huaj.
Ne kuadrin e promovimit te ekselencave produktive shqiptare, ne sallen Zanardelli ekspozohen edhe disa krijime te shtepise se modes D-kola, e themeluar nga tre te rinj, shqiptare te Italise: stilistja Dorina Kola dhe sipermarresit Sonila Alushi e Olger Ashiku. D-kola eshte nje marke mode me identitet shqiptar e shkolle italiane, e specializuar ne realizimin e veshjeve dhe aksesoreve per femra. Stili i Dorina Koles, qe misherohet ne koleksionet D-kola, eshte rezultat i nje pune te gjate kerkimore mbi stofrat e modelet, i kujdesit per detajet, i zgjedhjeve te bera duke besuar vetem ne ate qe konsiderohet e bukur.
Ekspozita eshte mundesuar ne kuadrin e veprimtarive te Bashkise se Romes “Roma verso EXPO”, nje projekt qe u ofron 140 vendeve te botes me perfaqesi diplomatike ne Rome mundesine e prezantimit, nga tetori 2014 deri ne qershor 2015, te imazhit te tyre, te ekselencave produktive, kulturore e turistike, te projekteve me te cilat do te marrin pjese ne Expo Milano 2015 permes ekspozitave, kendeve te informacionit, konferencave e pasditeve te degustacionit ne disa nga selite e ekspozitave me prestigjioze te qytetit: Muzeu Ara Pacis, Kompleksi i Vittoriano-s, dhe nje hapesire e krijuar enkas ne mjediset e brendshme te Terminalit Nderkombetar te Aeroportit te Fiumicino-s “Leonardo da Vinci”.
als_Latn als_Latn als_Latn als_Latn als_Latn als_Latn